
ΠΡΟΕΔ ΡΙΚΑ ΔΙΑΤΑ ΓΜΑΤΑ 

(ΐ) 

Έγκκριση σύστασης του κοινωφελούς ιδρύματος με την επωνυμία 
«ΙΔΡΥΜΑ ΓΙΑΝΝΗ ΚΑΙ ΖΩΗΣ ΣΠΥΡΟΠΟΥΛΟΥ» και κύρωση 
του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την άριθ. 8713/15.9.1989 πράξη της συμβολαιογράφου Αθη¬ 


νών Αλεξάνδρας Βασιλείου Στρουμπάκου συζύγου Νικολάου Βαλάτα με 
την οποία ο Ιωάννης Σπυρόπουλος και η Ζωή σύζυγος Ιωάν. Σπυρο- 
πούλου σύστησαν κοινωφελές ίδρυμα με την επωνυμία «ΙΔΡΥΜΑ 
ΓΙΑΝΝΗ ΚΑΙ ΖΩΗΣ ΣΠΥΡΟΠΟΥΛΟΥ» με έδρα την Αθήνα. 

2. Την αριθ. 8973/18.4.1990 πράξη της ίδιας συμβολαιογράφου 
στην οποία μετείχε η εκ των Ιδρυτών Ζωή σύζ. Ιωάννου Σπυροπούλου. 

3. Τις διατάξεις των άρθρων: α) 95 και 98 του Α.Ν. 2039/1939, β) 
101 και 119 τού Εισαγ. Νόμου του Α.Κ. και γ) 108 και 110 του Α.Κ. 

4. Τις από 20.2.1990 και 25.5.1990 γνωμοδοτήσεις του Συμβου¬ 
λίου Εθνικών Κληροδοτημάτων. 

5. Την αριθ. Υ. 1021/20.4.1990 απόφαση του Πρωθυπουργού, με 
την οποία καθορίστηκαν οι αρμοδιότητες της Αναπλήρωτού Υπουργού 
Πολιτισμού, με πρόταση των Υπουργού Οικονομικών και της Αναπλη- 
ρωτού Υπουργού Πολιτισμού, αποφασίζουμε: ,. 

Άρθρο μόνο. 

1. Εγκρίνουμε τη σύσταση του κοινωφελούς ιδρύματος με την επω¬ 
νυμία «ΙΔΡΥΜΑ ΓΙΑΝΝΗ ΚΑΙ ΖΩΗΣ ΣΠΥΡΟΠΟΥΛΟΥ», η οποία 
έγινε από τον Ιωάννη Σπυρόπουλο και Ζωή σύζ. Ιωάν. Σπυροπούλου με 
την αριθ. 8713/15.9.1989 πράξη της Συμβολαιογράφου Αθηνών 
Αλεξάνδρας Βασιλείου Στρουμπάκου συζ. Νικολάου Βαλάτα, η οποία 
συμπληρώθηκε με την αριθ. 8973/18.4.1990 πράξη της ίδιας συμβο¬ 
λαιογράφου στην οποία μετείχε η εκ των ιδρυτών Ζωή σύζυγος Ιωάν. 
Σπυροπούλου. Το ίδρυμα τούτο αποτελεί νομικό πρόσωπο ιδιωτικού δι¬ 
καίου, υπάγεται στην εποπτεία και τον έλεγχο των Υπουργών Οικονο¬ 
μικών και Πολιτισμού και διέπεται από τις διατάξεις της παραπάνω συ¬ 
στατικής του πράξης, του παρακάτω οργανισμού, του Α.Ν. 2039/ 
1939 και των διαταγμάτων που εκδόθηκαν ή θα εκδοθούν σε εκτέλεση 
του νόμου τούτου. 

2. Κυρώνουμε τον οργανισμό διοίκησης και διαχείρισης του ιδρύμα¬ 
τος τούτου, με τις τροποποιήσεις στην παρ. 2 και 3 του άρθρου 3 της 
αριθ. 8713/15.9.1989 συστατικής πράξης λόγω επελθόντος εν τω με¬ 
ταξύ θανάτου του εκ των ιδρυτών Ιωάννη Σπυρόπουλου, που αποτελεί- 
ται από δώδεκα (12) άρθρα και καταχωρίζεται παρακάτω^ 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος με την επωνυμία 
«ΙΔΡΥΜΑ ΓΙΑΝΝΗ & ΖΩΗΣ ΣΠΥΡΟΠΟΥΛΟΥ» 

Άρθρο 1 

Μορφή - Επωνυμία - Έδρα - Σφραγίδα. 

1. Το κοινωφελές ίδρυμα με την επωνυμία «ΙΔΡΥΜΑ ΓΙΑΝΝΗ ΚΑΙ 
ΖΩΗΣ ΣΠΥΡΟΠΟΥΛΟΥ» που συστήθηκε από τον Ιωάννη Σπυρό¬ 
πουλο και τη Ζωή σύζ. Ιωάν. Σπυροπούλου με την αριθ. 8713/ 
15.9.1989 πράξη της συμβολαιογράφου Αθηνών Αλεξάνδρας Βασι¬ 
λείου Στρουμπάκου σύζ. Νικολάου Βαλάτα, η οποία συμπληρώθηκε με 
την αριθ. 8973/18.4.1990 πράξη της ίδιας συμβολαιογράφου στην 
οποία μετείχε η εκ των ιδρυτών Ζωή σύζ. Ιωάννη Σπυροπούλου, αποτε- 

λεί νομικό πρόσωπο ιδιωτικού δικαίου και διέπεται από τις διατάξεις 
της παραπάνω συστατικής πράξης, του παρόντος οργανισμού, του Α.Ν. 
2039/1939, όπως κάθε φορά ισχύει ο νόμος αυτός και των διαταγμά¬ 
των που εκδόθηκαν ή θα εκδοθούν σε εκτέλεση του νόμου τούτου. 

2. Έδρα του ιδρύματος είναι η Αθήνα. 

3. Η σφραγίδα του ιδρύματος είναι στρογγυλή και αναγράφει περιμε¬ 
τρικά μέσα σε πλαίσιο, την επωνυμία του ιδρύματος και στο μέσον αυτής 
την έδρα και το έτος'έγκρισης της σύστασής του. 

5 Άρθρο 2. 

Σκοπός. 

Σκοπός του ιδρύματος είναι: 

1. Η συγκέντρωση, μελέτη, παρουσίαση και αξιοποίηση του ζωγρα¬ 
φικού έργου του ιδρυτή Ιωάννη Σπυρόπουλου και η τοποθέτησή του 
μέσα στα ρεύματα της σύγχρονης τέχνης και ιδιαίτερα της Ελληνικής 
ζωγραφικής του 20ου αιώνα. 

2. Η ενίσχυση ταλαντούχων νέων ζωγράφων βάσει όρων και προϋ¬ 
ποθέσεων τους οποίους θα ορίσει το Δ.Σ. του ιδρύματος κατά τη πρώτη 
συνεδρίασή του. , 

Άρθρο 3 

Περιουσία - Πόροι. 

1. Περιουσία του ιδρύματος αποτελούν: 

α) Η ψιλή κυριότητα μιας διωρόφου μεθ’ υπογείου οικίας ευρισκό¬ 
μενη στην Εκάλη και επί της οδού Φαίδρας αριθ. 5. 

β) Δεκατρείς (13) πίνακες ζωγραφικής λάδι σε μουσαμά και κόντρα 
πλακέ και οκτώ (8) μεταξοτυπίες (ΕΚΔΟΣΗ - ΟΑΕ - ΝΕΕΣ ΜΟΡΦΕΣ) 
ως τα περιουσιακά αυτά στοιχεία αναλυτικώς αναφέρονται στην αριθ. 
8713/15.9,1989 συστατική πράξη. 

γ) Η παραχώρηση της χρήσης της υπό στοιχείο α οικίας. 

δ) Ποσό ενός εκατομμυρίου πεντακοσίων χιλιάδων (1.500.000) 
δραχμών. 

2. Πόροι του ιδρύματος είναι: 

α) Τα έσοδα από τα εισιτήρια επισκεπτών της Πινακοθήκης και των 
περιοδικών ατομικών εκθέσεων. 

β) Τα εισοδήματα από την εκμετάλλευση ή τη διάθεση των περιου¬ 
σιακών του στοιχείων. 

γ) Οι τόκοι από τις καταθέσεις του σε Τράπεζες ή άλλους πιστωτι¬ 
κούς Οργανισμούς. 

δ) Οι χρηματικές παροχές ή επιχορηγήσεις, καθώς και οι κληρονο¬ 
μιές, κληροδοσίες και δωρεές, οποιουδήποτε φυσικού ή νομικού προσώ¬ 
που, προς αυτό. 

Άρθρο 4 

Διοίκηση. 

1. Το ίδρυμα διοικείται από επταμελές Διοικητικό Συμβούλιο που 
αποτελείται από τους: 

1) Ζωή συζ. Ιωάν. Σπυροπούλου. 

2) Γεώργιο Κουμάντο. 

3) Νίκο Δήμου. 

4) Βασίλη Βιτααξή. 

5) Ζάχο Μαντζαβίνα. 

6) Γιάννη Παπαϊωάννου. 

7) Το Διοικητικό Συμβούλιο στην πρώτη συνεδρίασή του θα εκλέξει 
το έβδομο μέλος προς πλήρωση της θέσεως λόγω θανάτου του Ιωάννη 
Σπυρόπουλου. 

2. Τα μέλη του Διοικητικού Συμβουλίου ορίζουν με πράξη τους, 
έπειτα από ψηφοφορία τον Πρόεδρο, τον Αντιπρόεδρο, το Γραμματέα 
και τον Ταμία. 

Πρόεδρος λόγω του επελθόντος θανάτου του ιδρυτή Ιωάννη Σπυρό¬ 
πουλου ορίζεται η Ζωή Σπυροπούλου ισοβίως. 

3. Σε περίπτωση αποποίησης, παραίτησης, έκπτωσης, ανικανότη¬ 
τας, θανάτου ή αντικατάστασης, για οποιοδήποτε νόμιμο λόγο, κάποιου 
από τα μέλη του Διοικητικού Συμβουλίου, η κενή θέση συμπληρώνεται 
με απόφαση των υπολοίπων μελών, σύμφωνα με τις διατάξεις της συ¬ 
στατικής πράξης και του άρθρου 99 του Α.Ν, 2039/1939. 

4. Το Διοικητικό Συμβούλιο συνεδριάζει τακτικά κάθε δύο μήνες και 
έκτακτα όποτε το ζητήσει ο Πρόεδρος ή τρία από τα μέλη του, με γρα¬ 


πτή αίτησή τους προς τον πρόεδρο, πάντοτε όμως έπειτα από πρό¬ 
σκληση του προέδρου. 

5. Το Διοικητικό Συμβούλιο βρίσκεται σε απαρτία εφόσον είναι παρό¬ 
ντα τέσσερα τουλάχιστον από τα μέλη του. μεταξύ των παρόντων πρέπει 
υποχρεωτικά να είναι ο Πρόεδρος ή ο νόμιμος αναπληρωτής του. 

6. Οι αποφάσεις του Διοικητικού Συμβουλίου λαμβάνονται κατά 
πλειοψηφία των παρόντων μελών και σε περίπτωση ισοψηφίας υπερι¬ 
σχύει η γνώμη με την οποία συντάσσεται ο Πρόεδρος. 

7. Σε περίπτωση που κάποιο μέλος του Διοικητικού Συμβουλίου 
απουσιάζει αδικαιολόγητα από έξι συνεχείς συνεδριάσεις, θεωρείται ότι 
έχει παραιτηθεί και η κενή θέση αυτού συμπληρώνεται κατά τα οριζό¬ 
μενα στην παρ. 3 του παρόντος άρθρου. 

8. Σε κάθε συνεδρίαση του Διοικητικού Συμβουλίου τηρούνται πρα¬ 
κτικά, στα οποία καταχωρίζονται όλες οι αποφάσεις που λαμβάνονται 
από αυτό, καθώς και η γνώμη των μελών που τυχόν διαφωνούν. 

Τα πρακτικά υπογράφονται από όλα τα μέλη που μετέχουν στη συνε¬ 
δρίαση. 

9. Τα μέλη του Διοικητικού Συμβουλίου προσφέρουν τις υπηρεσίες 
τους χωρίς αμοιβή. Δικαιούνται όμως οδοιπορικών ή άλλων εξόδων 
που δαπάνησαν για την εκτέλεση υπηρεσίας του ιδρύματος, εφόσον έγι¬ 
ναν έπειτα από ειδική εντολή του Διοικητικού Συμβουλίου και αποδει- 
κνύεται ότι πραγματοποιήθηκαν νόμιμα. 

Άρθρο 5 

Αρμοδιότητες Διοικητικού Συμβουλίου. 

1. Το Διοικητικό Συμβούλιο διοικεί και διαχειρίζεται την περιουσία 
του ιδρύματος και γενικά αποφασίζει για κάθε θέμα που αφορά στη διοί¬ 
κηση και στη λειτουργία του, τη διάθεση των πόρων αυτού, καθώς και 
για κάθε ενέργεια που σχετίζεται με την εκπλήρωση του σκοπού του, 
πάντοτε όμως σύμφωνα με τις διατάξεις της συστατικής πράξης, του 
παρόντος οργανισμού, του Α.Ν. 2039/1939 και των διαταγμάτων 
που εκδόθηκαν ή θα εκδοθούν σε εκτέλεση του νόμου τούτου, καθώς και 
των λοιπών σχετικών νόμων και διαταγμάτων. Το Διοικητικό Συμβού¬ 
λιο μπορεί να παρέχει γενικές ή ειδικές εξουσιοδοτήσεις εκπροσωπή- 
σεως του ιδρύματος σε ένα ή περισσότερα από τα μέλη του ή σε τρίτο ή 
τρίτους. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για έγκριση στην 
αρμόδια από το νόμο Αρχή (Υπουργό Οικονομικών ή αρμόδιο Νο- 
μάρχη) τον προϋπολογισμό και απολογισμό του ιδρύματος, σύμφωνα με 
τις διατάξεις των άρθρων 101 και 102 του Α.Ν. 2039/1939 και του 
από 20.12.1939 Β. Δ/τος (ΦΕΚ 552/Α/1939). 

Μαζί με τον απολογισμό, καταρτίζει, ψηφίζει και υποβάλλει και το 
γενικό ισολογισμό του ενεργητικού και του παθητικού του ιδρύματος. 

' β) Αποφασίζει για κάθε θέμα που έχει σχέση με την εύρυθμη λειτουρ¬ 
γία των υπηρεσιών του ιδρύματος. 

γ) Αποφασίζει για την αποδοχή ή αποποίηση κληρονομιών, κληροδο¬ 
σιών και δωρεών, καθώς και για την ανακήρυξη ευεργετών και δωρη¬ 
τών του ιδρύματος. 

Άρθρο 6. 

Αρμοδιότητες Προέδρου. 

1. Ο Πρόεδρος του Διοικητικού Συμβουλίου του ιδρύματος: 

α) Εκπροσωπεί τούτο στα Δικαστήρια, στις Αρχές, καθώς και στις 
σχέσεις του με κάθε τρίτο. 

β) Συγκαλεί το Διοικητικό Συμβούλιο σε τακτικές και έκτακτες συνε¬ 
δριάσεις, κηρύσσει την έναρξη και λήξη αυτών και διευθύνει τις συζητή¬ 
σεις. 

Όι προσκλήσεις για συνεδρίαση στέλνονται άτα μέλη του Διοικητικού 
Συμβουλίου δεκαπέντε (15) τουλάχιστον ημέρες πριν από τη συνε¬ 
δρίαση. 

γ) Καταρτίζει, βοηθούμενος από το Γραμματέα, την ημερήσια διά¬ 
ταξη των θεμάτων που θα συζητηθούν, την οποία και υπογράφει. Θέμα 
που δεν περιλαμβάνεται σ’ αυτήν δεν συζητείται, εκτός αν πρόκειται για 
επείγουσα υπόθεση και συμφωνήσει γι’ αυτό η πλειοψηφία των παρό¬ 
ντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της συζήτησης. 
Μπορεί όμως, όποτε κρίνει σκόπιμο, να αναθέτει την εισήγηση διαφό¬ 
ρων θεμάτων σε άλλο μέλος του Διοικητικού Συμβουλίου. 

ε) Αλληλογραφεί με τις Αρχές χαι υπογράφει όλα τα έγγραφα του 
ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη που προβλέπε- 
ται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύματος, εκτελεί 
τις αποφάσεις του Διοικητικού Συμβουλίου και ενεργεί σύμφωνα με τις 
ειδικές εξουσιοδοτήσεις και εντολές αυτού. 

η) Αποφασίζει την πρόσληψη ή απόλυση του αναγκαίου προσωπικού 
του ιδρύματος, με την προϋπόθεση όμως ότι υπάρχει αντίστοιχη πί¬ 
στωση στον εγκεκριμένο προϋπολογισμό. Προσδιορίζει τα δικαιώματα, 
τις υποχρεώσεις και τα ειδικότερα καθήκοντα του παραπάνω προσωπι¬ 
κού, καθώς και την αμοιβή του, σύμφωνα με τους όρους των συλλογι¬ 
κών συμβάσεων εργασίας και τις διατάξεις γενικότερα της εργατικής 
νομοθεσίας. 

2. Τον πρόεδρο, όταν απουσιάζει ή κωλύεται; αναπληρώνει ο Αντι¬ 
πρόεδρος και σε περίπτωση απουσίας ή κωλύματος τούτου, άλλο μέλος 
του Διοικητικού Συμβουλίου που ορίζεται με απόφαση αυτού. 

Άρθρο 7. 

Αρμοδιότητες Γραμματέα. 

1. Ο Γραμματέας του ιδρύματος: 

α) Συνυπογράφει με τον πρόεδρο κάθε έγγραφο του ιδρύματος προς 
τρίτους. 

β) Φροντίζει για τη σύνταξη τών πρακτικών του Διοικητικού Συμ- 
βουλίου. 

γ) Διεκπεραιώνει την αλληλογραφία. 

δ) Φυλάττει τα έγγραφα, τα βιβλία (εκτός από τα διαχειριστικά) και 
τη σφραγίδα του ιδρύματος και ευθύνεται για την καταστροφή ή την 
απώλεια τούτων. 

2. Ο Γραμματέας μπορεί, εφόσον κρίνεται αιτιολογημένα απαραί¬ 
τητο από το Διοικητικό Συμβούλιο (λόγω ειδικών συνθηκών), να βοη- 
θείται από υπάλληλο του ιδρύματος, την ευθύνη όμως για τις ενέργειες 
τούτου φέρει πάντοτε ο ίδιος. 

3. Το Γραμματέα, όταν απουσιάζει ή κωλύεται, αναπληρώνει άλλο 
μέλος του Διοικητικού Συμβουλίου που ορίζεται με απόφαση αυτού. 

Άρθρο 8. 

Αρμοδιότητες Ταμία. 

1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και υπογράφοντας 
σχετικές αριθμημένες διπλότυπες αποδείξεις. 

β) Καταθέτει τα έσοδα του ιδρύματος, σε ένα από τα πιστωτικά ιδρύ¬ 
ματα που ορίζονται στο άρθρο 73 του Α.Ν. 2039/1939, έχοντας την 
ευχέρεια να παρακρατεί από αυτά, ένα μικρό ποσό, που είναι αναγκαίο 
για την πληρωμή έκτακτων και επειγουσών δαπανών του ιδρύματος, το 
ύψος του οποίου καθορίζεται με απόφαση του Διοικητικού Συμβουλίου 
στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή του Προέ¬ 
δρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοιχεία του ιδρύ¬ 
ματος. 

ε) Φροντίζει για την έγκαιρη κατάρτιση και υποβολή στο Διοικητικό 1 
Συμβούλιο των σχεδίων προϋπολογισμού, απολογισμού και ισολογι¬ 
σμού του ιδρύματος. ' 

2. Τον Ταμία, όταν απουσιάζει ή κωλύεται, αναπληρώνει άλλο μέλος 
του Διοικητικού Συμβουλίου που ορίζεται με απόφαση αυτού. 

Άρθρο 9. 

Οικονομική διαχείριση. 

1. Η οικονομική διαχείριση του ιδρύματος περιλαμβάνει ετήσια πε¬ 
ρίοδο, η οποία αρχίζει την 1η Ιανουάριου και λήγει την 31η Δεκεμβρίου 
του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει από την 
ημέρα δημοσίευσης στην Εφημερίδα της Κυβέρνησης του σχετικού Π. 
Δ/τος έγκρισης της σύστασης του ιδρύματος, η οποία μπορεί να παρα- 
ταθεί μέχρι την 31η Δεκεμβρίου του επόμενου ημερολογιακού έτους, με 
απόφαση του Διοικητικού Συμβούλιου που λαμβάνεται στην πρώτη συ¬ 
νεδρίασή του. 


2. Η οικονομική διαχείριση γίνεται με βάση προϋπολογισμέ και απο¬ 
λογισμό εσόδων και εξόδων, που καταρτίζονται σύμφωναμε τις διατά¬ 
ξεις των άρθρων 101 και 102 του Α.Ν. 2039/1939 και του από 
20.12.1939 σχετικού Δ/τος (ΦΕΚ 552/Α/22.12.1939). 

Άρθρο 10. 

Βιβλία και .στοιχεία. 

1. Το ίδρυμα τηρεί υποχρεωτικά τα ακόλουθα βιβλία και στοιχεία: 

α) Βιβλίοοπρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού Συμβουλίου. 

γ) Βιβλίο λογιστικής παρακολούθησης, στο οποίο καταχωρίζονται με 
χρονολογική σειρά και με λογιστική τάξη, όλα τα έσοδα και έξοδα του 
ιδρύματος που πραγματοποιούνται στη διάρκεια της χρήσης. 

δ) Βιβλίο - μητρώο χορήγησης οικονομικών ενισχύσεων και βρα¬ 
βείων. ; 

ε) Στελέχη αριθμημένων διπλοτύπων αποδείξεων είσπραξης και 
ενταλμάτων πληρωμής, θεωρημένα από τον Πρόεδρο. 

2. Εκτός από τα παραπάνω βιβλία και στοιχεία, το διοικητικό Συμ¬ 
βούλιο αποφασίζει την τήρηση και άλλων βιβλίων και στοιχείων, τα 
οποία κρίνει ότι είναι απαραίτητα για την παρακολούθηση της διαχείρι¬ 
σης της περιουσίας του ιδρύματος και της εκτέλεσης των σκοπών του. 

Άρθρο 11. 

Τροποποίηση Οργανισμού. 

Ο Οργανισμός του ιδρύματος μπορεί να τροποποιηθεί ή να συμπλη¬ 
ρωθεί με Προεδρικό Διάταγμα, σύμφωνα με τις διατάξεις των άρθρων 
98 του Α.Ν. 2039/1939 και 110 και 119 του Αστικού Κώδικα, 
ύστερα από πρόταση του Διοικητικού Συμβουλίου αυτού. 

Άρθρο 12. 

Διάλυση του ιδρύματος - Τύχη περιουσίας αυτού. 

1. Το ίδρυμα διαλύεται όταν και όπως ο νόμος ορίζει. 

2. Σε περίπτωση· διάλυσης του ιδρύματος για οποίοδήποτε λόγο, η 
περιουσία του περιέρχεται στην Εθνική Πινακοθήκη για την εκτέλεση 
του ίδιου σκοπού. 

Στον Υπουργό Οικονομικών και στην Αναπληρωτή Υπουργό Πολιτι¬ 
σμού αναθέτουμε τη δημοσίευση και εκτέλεση του παρόντος Διατάγμα¬ 
τος. 

Αθήνα, 1 Νοεμβρίου 1990 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΑΝΑΠΛ. ΥΠΟΥΡΓΟΣ ΠΟΛΙΤΙΣΜΟΥ 

ΙΩΑΝΝΗΣ ΠΑΛΑΙΟΚΡΑΣΣΑΣ ΑΝΝΑ ΨΑΡΟΥΔΑ - ΜΠΕΝΑΚΗ 



ΥΠΟΥΡ ΓΙΚΕΣ ΑΠΟΦΑΣΕΙΣ & ΕΓΚΡ ΙΣΕΙΣ 

Αριθ. 2058811/14023/0025 (2) 

Παροχή της εγγύησης του Δημοσίου για την ρύθμιση οφειλών προς τις 
Τράπεζες των Επιχειρήσεων γουνοποιίας που έχουν την έδρα τους 
στους Νομούς Καστοριάς, Φλώρινας, Κοζάνης και Γρεβενών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Εχοντας υπόψη: 

1. Τις διατάξεις των Α.Ν. 747/1945 και 9/1967 σε συνδυασμό με 
τις διατάξεις του Ν. 1266/82. 

2. Την πράξη του Διοικητή της Τ.Ε. αριθμ. 1620/5.10.89 με την 
οποία επιτρέπεται στα Πιστωτικά Ιδρύματα να ρυθμίζουν απαιτήσεις 
τους, ληξιπρόθεσμες ή μη, από πάσης φύσεως δάνεια σε δραχμές ή σε 
συνάλλαγμα και από καταπτώσεις εγγυητικών επιστολών. 

3. Τις κοινές αποφάσεις των Υπουργών Εθνικής Οικονομίας και Οι¬ 
κονομικών αριθμ. 14273/Β.241/7.3.90, 23595/Β.431/13.8.90 
και 38908/Β.903/17.9.90 με τις οποίες εγκρίθηκε η ρύθμιση τω\ 
υφισταμένων την 31.1.90 ληξιπρόθεσμων και μη οφειλών στις τράπε- 

ζες των Επιχειρήσεων γουνοποιίας που έχουν την έδρα τους στους Νο¬ 
μούς Καστοριάς, Φλώρινας, Κοζάνης και Γρεβενών. 

4. Την απόφαση της τέως Νομισματικής Επιτροπής αριθμ. 242/2/ 
26.7.79 «περί καταβολής προμήθειας επί των παρεχομένων υπό του 
Ελληνικού Δημοσίου εγγυήσεων», αποφασίζουμε: 

Α. Παρέχουμε την εγγύηση του Ελληνικού Δημοσίου προς τις Τρά- 
πεζες για την ρύθμιση, σύμφωνα με τις κοινές αποφάσεις των Υπουρ¬ 
γών Εθνικής Οικονομίας και Οικονομικών αριθμ. 14273/Β.241/ 
7.3.90, 23595/Β.431/13.8.90 και 38908/Β.903/=17.9.90, των 
προς αυτές υφισταμένων ληξιπρόθεσμων και μη οφειλών των επιχειρή¬ 
σεων γουνοποιίας, που έχουν την έδρα τους στους Νομούς Καστοριάς, 
Φλώρινας, Κοζάνης και Γρεβενών, από πάσης φύσεως δάνεια σε δραχ¬ 
μές ή σε συνάλλαγμα και από καταπτώσεις εγγυητικών επιστολών σε 
δραχμές ή σε συνάλλαγμα. 

Με την εγγύηση αυτή καλύπτονται: 

1) Κατά 100% οι ρυθμιζόμενες οφειλές των βιοτεχνικών επιχειρή¬ 
σεων γουνοποιίας που προέρχονται από πάσης φύσεως δάνεια και κατα¬ 
πτώσεις εγγυητικών επιστολών σε δραχμές. 

2) Κατά 80% οι ρυθμιζόμενες οφειλές των βιοτεχνικών επιχειρή¬ 
σεων γουνοποιίας που προέρχονται από πάσης φύσεως δάνεια και κατα¬ 
πτώσεις εγγυητικών επιστολών σε συνάλλαγμα και 

3) Κατά 70% οι ρυθμιζόμενες οφειλές όλων των λοιπών επιχειρή¬ 
σεων γουνοποιίας που προέρχονται από οποιαδήποτε από τις αναφ'ερό- 
μενες στην κοινή απόφαση Υπουργών Εθνικής Οικονομίας και Οικονο¬ 
μικών αριθμ. 38908/Β.903/17.9.90, αιτία. 

Οι Τράπεζες σε περίπτωση καθυστέρησης της καταβολής δύο (2) συ¬ 
νεχομένων ληξιπρόθεσμων τοκοχρεωλυτικών ή χρεωλυτικών δόσεων 
που προκύπτουν από την εν λόγω ρύθμιση, πρέπει μετά την παρέλευση 
τριών (3) μηνών από την προθεσμία καταβολής να κηρύσσουν αμέσως 
ληξιπρόθεσμο και απαιτητό ολόκληρο το ποσό των ρυθμιζόμενων οφει¬ 
λών και δικαιούνται εφόσον θέλουν να εξοφληθούν από τον εγγυητή Ελ¬ 
ληνικό Δημόσιο να κινήσουν την προβλεπόμενη διαδικασία κατάπτωσης 
της εγγύησης του Δημοσίου (εγκ. 55683/5071/26.4.88). 

Το Ελληνικό Δημόσιο ως εγγυητής αναλαμβάνει των υποχρέωση 
εξόφλησης των απαιτήσεων των Τραπεζών που θα περιλαμβάνουν το 
ανεξόφλητο εγγυημένο ποσό των ρυθμιζόμενων οφειλών, και όσους από 
τους ανεξόφλητους νέους τόκους μέχρι και ένα (1) τρίμηνο κατά ανώ¬ 
τατο όριο, μετά την κήρυξη του δανείου ως ληξιπρόθεσμου και απαιτη¬ 
τού αναλογούν πάνω στο εγγυημένο τμήμα των ρυθμιζόμενων οφειλών 
και τέλος όσα από τα αναλογούντα συναφή έξοδα που αφορούν χρονικό 
διάστημα για το οποίο καλύπτονται από το Δημόσιο ανεξόφλητοι τόκοι 
είναι ακόμη ανεξόφλητα. 

Η απόφασή μας αριθμ. 2016918/4116/0025/26.4.90 παύει να 
ισχύει από τη δημοσίευση της παρούσας. 

Β. Καθορίζουμε προμήθεια υπέρ του Δημοσίου 1 % για την παρεχό¬ 
μενη με την απόφαση αυτή εγγύησή του. 

Η προμήθεια αυτή θα βαρύνει τις επιχειρήσεις των οποίων οι οφειλές 
ρυθμίζονται και θα λογίζεται επί του εκάστοτε ανεξόφλητου εγγυημένου 
μέρους των ρυθμιζόμενων οφειλών (όχι επί των τόκων και λοιπών εξό¬ 
δων που θα γεννηθούν μετά τη ρύθμιση), θα εισπτάττεται και θα αποδί¬ 
δεται στο Δημόσιο από την κάθε δανείστρια Τράπεζα σύμφωνα με τα 
οριζόμενα στα έγγραφά μας αριθμ. 98346/2944/8.8.79, 98348/ 
2945/8.8.79 και 121545/1786/6.11.79. 

Κάθε θέμα σχετικό με την εγγύηση αυτή που ανακύπτει κατά την 
εφαρμογή θα αντιμετωπίζεται από τη' Δ/νση Δ25-Κιν. Κεφ. Εγγυή¬ 
σεων, Δανείων και Αξιών στα πλαίσια των οριζομένων στην παρούσα 
απόφαση. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 2 Νοεμβρίου 1990 

Ο ΥΠΟΥΡΓΟΣ 

I. ΠΑΛΑΙΟΚΡΑΣΣΑΣ 


Αριθ. 1072685/684/Α0013 (3) 

Ορισμός τιμής Εθνικού Λαχείου. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Α.Ν. 339/1936 «Περί Κρατικών Λαχείων». 

2. Τις διατάξεις του Α.Ν. 2038/1939 «Περί τροποποιήσεως των 
διατάξεων περί Κρατικών Λαχείων». 

3. Τις διατάξεις του άρθρου 39 του Π.Δ. 284/88 «Οργανισμός του 
Υπουργείου Οικονομικών» (ΦΕΚ 128 και 165 τ.Α’). 

4. Τη γνώμη της Επιτροπής Διοίκησης Κρατικών Λαχείων, όπως 
αυτή διατυπώθηκε κατά τη συνεδρίαση της 15ης Οκτωβρίου 1990, 
αποφασίζουμε: 

1. Ορίζουμε την τιμή κάθε τμήματος (1/10) μονού ακέραιου γραμ¬ 
ματίου του Εθνικού Λαχείου βε πεντακόσιες (500) δραχμές και κάθε δι¬ 
πλού σε χίλιες (1000) δραχμές. 

2. Οι τιμές αυτές θα ισχύσουν από την 155η και κάθε μεταγενέστερη 
έκδοση του Εθνικού Λαχείου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 31 Οκτωβρίου 1990 

Ο ΥΠΟΥΡΓΟΣ 

I. ΠΑΛΑΙΟΚΡΑΣΣΑΣ 

Αριθ. 2068609 (4) 

Επιχορήγηση Ταμείου Εργασίας Ηθοποιών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

α) Τις διατάξεις του Ν. 321/69 «Περί Κώδικος Δημοσίου Λογιστι¬ 
κού». 

β) Το Ν. 1642/1986 «Για την εφαρμογή του φόρου προστιθέμενης 
αξίας». 

γ) Την απόφαση αριθμ. 2023220/47/27.4.89. 

δ) Τις υφιστάμενες δημοσιονομικές συνθήκες, αποφασίζει: 

Καταργεί από 1.1.1991 την επιχορήγηση προς το Ταμείο Εργασίας 
Ηθοποιών που χορηγήθηκε με την απόφαση αριθμ. 2023220/47/ 
27.4.89. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 5 Νοεμβρίου 1990 

Ο ΥΠΟΥΡΓΟΣ 

I. ΠΑΛΑΙΟΚΡΑΣΣΑΣ 
4 "' 

Αριθ. 109516 (5) 

Ορισμός τόπου συνεδριάσεως του Μ.Ο.Δ. Αθηνών. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις του άρθρου 18 παρ. 1 και 3 του Κώδικα Οργανι¬ 
σμού των Δικαστηρίων και Κατάστασης Δικαστικών Λειτουργών (κυ¬ 
ρωτικός νόμος Ν. 1756/1988) και 

2. Το έγγραφο του Προϊσταμένου της Εισαγγελίας Εφετών Αθηνών 
43134/12.11.1990, αποφασίζουμε: 

Ορίζουμε τόπο συνεδριάσεως του Μ.Ο.Δ. Αθηνών, το οποίο θα εκδι- 
κάσει στις 14 Νοεμβρίου 1990 την υπόθεση κακουργημάτων, στην 
οποία κατηγορούμενοι είναι ο Κλέαρχος Σμυρναίος και ο Χριστόφορος 
Μαρίνος, την ισόγεια αίθουσα της βόρειας πλευράς των γυναικείων φυ¬ 
λακών Κορυδαλλού και την αίθουσα του Αναθεωρητικού Δικαστηρίου 
(Πέτρου Ράλλη 1 Ρουφ), στις οποίες μπορεί να εκδικαστεί ή να συνεχι- 
σθεί η εκδίκαση της υποθέσεως αυτής. 


ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 

Η απόφαση αυτή να δημοσιευθεί στην Εφημερίδα της Κυβερνή- 


σεως. 

Αθήνα, 12 Νοεμβρίου 1990 

Ο ΑΝΤΙΠΡΟΕΔΡΟΣ ΤΗΣ ΚΥΒΕΡΝΗΣΗΣ 

ΚΑΙ ΥΠΟΥΡΓΟΣ ΔΙΚΑΙΟΣΥΝΗΣ 

ΑΘΑΝΑΣΙΟΣ ΚΑΝΕΛΛΟΠΟΥΛΟΣ 

——♦- 


Αριθ. 33377 


(6) 

Ανασυγκρότηση 

Διοικητικού Συμβουλίου του Οργανισμού Ελληνικών 
Γεωργικών Ασφαλίσεων (ΕΛ.Γ.Α.). 

ΟΙ ΥΠΟΥΡΓΟΙ 


ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ ΓΕΩΡΓΙΑΣ 

Έχοντας υπόψη: 

α. Τις διατάξεις του άρθρου 7 (Διοικητικό Συμβούλιο) του Ν. 1790/ 
1988 «Οργάνωση και λειτουργία Ελληνικών Γεωργικών Ασφαλίσεων 
και άλλες διατάξεις» (ΦΕΚ 134/Α/88). 

β. Την ανάγκη διεύρυνσης της συγκρότησης Διοικητικού Συμβουλίου 
του Οργανισμού Ελληνικών Γεωργικών Ασφαλίσεων (ΕΛ.Γ.Α.), προ- 
κειμένου να παρασχεθεί η δυνατότητα συμμετοχής στο Διοικητικό Συμ¬ 
βούλιο του ως άνω Οργανισμού και σε εκπροσώπους της Συνομοσπον¬ 
δίας Δημοκρατικών Αγροτικών Συλλόγων Ελλάδος (ΣΥ.Δ.Α.Σ.Ε.), με 
μείωση κατά ένα (1) των εκπροσώπων των αγροτικών συνεταιριστικών 
οργανώσεων για την ευρύτερη εκπροσώπηση του αγροτικού συνδικαλι¬ 
στικού κινήματος της χώρας, στο Συμβούλιο αυτό και 

γ. Τη διάταξη της παραγράφου 4 του άρθρου 40 (κεφ. Α.) του Ν. 
1884/1990 «Διαρρυθμίσεις στην έμμεση φορολογία και άλλες διατά¬ 
ξεις» (ΦΕΚ 81/Α/16.6.1990), όπως αντικαταστάθηκε με την παρ. 2 
του άρθρου 87 του Ν. 1892/1990 (ΦΕΚ 101/Α/31.7.1990), απο¬ 
φασίζουμε: - 

Ανασυγκροτούμε το Διοικητικό Συμβούλιο του Οργανισμού Ελληνι¬ 
κών Γεωργικών Ασφαλίσεων (ΕΛ.Γ.Α.) με τη συμμετοχή σ’ αυτό και 
ενός (1) εκπροσώπου του αγροτικού συνδικαλιστικού κινήματος της 
χώρας υποδεικνυομένου με τον αναπληρωτή του από τη Συνομοσπονδία 
Δημοκρατικών Αγροτικών Συλλόγων Ελλάδος (ΣΤΔΑΣΕ) με μείωση 
κατά ένα (1) των εκπροσώπων των αγροτικών συνεταιριστικών οργα¬ 
νώσεων. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 6 Σεπτεμβρίου 1990 

οι ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ · ΓΕΩΡΓΙΑΣ 

ΜΙΛΤΙΑΔΗΣ ΕΒΕΡΤ ΜΙΧ. ΠΑΠΑΚΩΝΣΤΑΝΤΙΝΟΥ 

—-♦- 

Αριθ. 449756 (7) 

Παραχώρηση τερματικών συσκευών νΐΟΕΟΤΕΧ του συστήματος 
«ΔΗΜΗΤΡΑ». 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις του άρθρου 22 παρ. 3 του Ν. 992/21.12.79 (ΦΕΚ 
280Α/79) «Περί οργανώσεως των διοικητικών υπηρεσιών δια την 
εφαρμογήν της Συνθήκης Προσχωρήσεως της Ελλάδος εις τας Ευρω- 
παϊκάς Κοινότητας και ρυθμίσεως συναφών θεσμικών και οργανωτικών 
θεμάτων». 

2. Την μεταξύ του Υπουργού Γεωργίας και της Επιτροπής των,Ευ- 
ρωπαϊκών Κοινοτήτων υπογραφείσα σύμβαση για την εφαρμογή στην 
Ελλάδα γεωργικού συστήματος νΐΟΕΟΤΕΧ με τον τίτλο σύστημα «Δή¬ 
μητρα». 

3. Την ανάγκη σύνδεσης αγροτικών πειραματικών χρηστών στο 
ανωτέρω σύστημα, αποφασίζουμε: 

1. Παραχωρούμε προς χρήση, άνευ ανταλλάγματος, 120 τερματικά 
του συστήματος «Δήμητρα» στους παρακάτω φορείς: 

α) σε φυσικά πρόσωπα που έχουν ως κύρια απασχόληση τη γεωργία, 
την κτηνοτροφία και την αλιεία 


β) σε αγροτικές συνεταιριστικές οργανώσεις 

γ) σε οργανισμούς τοπικής αυτοδιοίκησης 

δ) σε νομικά πρόσωπα γεωργικών δραστηριοτήτων και 

ε) σε ανώτατα εκπαιδευτικά ιδρύματα γεωργικής κατεύθυνσης. 

2. Η παραχώρηση, στους αναφερόμενους στην παρ. Γτης παρούσης 
φορείς, γίνεται μετά από αίτηση των εν λόγω φορέων στη Δ/νση Πλη¬ 
ροφορικής του Υπουργείου Γεωργίας. 

3. Η σχετική σύμβαση υπογράφεται μεταξύ του προϊσταμένου της Δ/ 
νσης Πληροφορικής της Κεντρικής Υπηρεσίας του Υπ. Γεωργίας, ως 
Εκπροσώπου του Υπουργού Γεωργίας και του ενδιαφερομένου φορέα 
και ισχύει για το χρονικό διάστημα, από της υπογραφής της σύμβασης 
μέχρι και την 31η Δεκεμβρίου 1992. 

4. Το ανωτέρω χρονικό διάστημα δύναται να παρατείνεται για ένα 
χρόνο μετά από σχετική αίτηση που υποβάλλει ο φορέας, προ της λή- 
ξεως της ισχύος της συμβάσεως, στη Δ/νση Πληροφορικής και εφ’ όσον 
κριθεί τούτο σκόπιμο από τη Δ/νση αυτή. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 10 Οκτωβρίου 1990 

Ο ΥΠΟΥΡΓΟΣ 

Μ. ΠΑΠΑΚΩΝΣΤΑΝΤΙΝΟΥ 
1 - ^ 1 

Αριθ. Δ4α/7870 , ' (8) 

Αύξηση του ύψους της πάγιας προκαταβολής και συμπλήρωσης των πι¬ 
στώσεων που θα ενεργούνται πληρωμές σε βάρος αυτής του Περιφε¬ 
ρειακού Γενικού Νοσοκομείου Πατρών «Ο ΑΓΙΟΣ ΑΝΔΡΕΑΣ». 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΥΓΕΙΑΣ ΠΡΟΝΟΙΑΣ & ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: . 

1. Τις διατάξεις: 

α. Του Ν.Δ. 496/74 «περί Λογιστικού των Νομικών προσώπων Δη¬ 
μοσίου Δικαίου, όπως έχει τροποποιηθεί και συμπληρωθεί». 

β. Του Ν.Δ. 2592/53 «περί οργανώσεως της Ιατρικής Αντίληψης, 
όπως έχει.τροποποιηθεί και συμπληρωθεί με τον Νόμο 1397/83 «περί 
ΕΣΥ» (ΦΕΚ 143/83). 

2. Την απόφαση του Υπουργού Υγείας Πρόνοιας και Κοινωνικών 
Ασφαλίσεων Α3β/οίκ. 19185/6.11.86 (ΦΕΚ 900/Β/22.12.86) 
«περί έγκρισης του οργανισμού του Περιφερειακού Γ ενικού Νοσοκομείου 
Πατρών «Ο ΑΓΙΟΣ ΑΝΔΡΕΑΣ». 

3. Την απόφαση αριθ. Υ.1059/3.5.90 του Πρωθυπουργού «περί 
καθορισμού αρμοδιοτήτων του Αναπληρωτή Υπουργού Υγείας, Πρό¬ 
νοιας και Κοινωνικών Ασφαλίσεων Γ. Σούρλα» (ΦΕΚ 295/Β/ 
3.5.90). 

4. Την απόφαση αριθ. 1140/1051173/1390/0001/9.7.90 του 
Πρωθυπουργού και του Υπουργού Οικονομικών για «Ανάθεση αρμοδιο¬ 
τήτων Υπ. Οικονομικών στον Υφυπουργό Οικονομικών» (ΦΕΚ 420/ 
Β/10.7.90). 

5. Την αριθ. Δ4α/16914/85/31.1.86 απόφαση του Υπουργού 
Υγείας, Πρόνοιας και Κοινωνικών Ασφαλίσεων και του Υπουργού Οι¬ 
κονομικών «περί σύστασης πάγιας προκαταβολής στο Γενικό Νοσοκο¬ 
μείο Πατρών «Ο ΑΓΙΟΣ ΑΝΔΡΕΑΣ» (ΦΕΚ 111/14.3.86 τ.Β'). 

6. Τα αποσπάσματα πρακτικών των αριθ. 37/27.12.89 και 11/ 
8.3.90 συνεδριάσεων του Διοικητικού Συμβουλίου του Περιφερειακού' 
Γ ενικού Νοσοκομείου Πατρών «Ο ΑΓΙΟΣ ΑΝΔΡΕΑΣ» από τα οποία 
προκύπτει η ανάγκη αύξησης του ύψους της πάγιας προκαταβολής και 
την συμπλήρωση των πιστώσεων σε βάρος των οποίων θα ενεργούνται 
πληρωμές δαπανών από την πάγια προκαταβολή, αποφασίζουμε: 

1. Αυξάνουμε το ύψος της πάγιας προκαταβολής που έχει συσταθεί 
στο Περιφερειακό Γενικό Νοσοκομείο Πατρών «Ο ΑΓΙΟΣ ΑΝΔΡΕΑΣ» 
με την αριθ. (5) σχετική κοινή απόφαση από δρχ. 1.000.000 σε δρχ. 
2 . 000 . 000 . 

2. Συμπληρώνουμε την ανωτέρω (5) σχετική κοινή απόφαση και ορί¬ 
ζουμε και τις με κωδικούς αριθμούς εξόδων 419,863, 879,887,888, 
889, 899, 1129, 1139, 1259, 1261, 1381, 1413, 1429, 1731, 
1741, 1841 και 1899 πιστώσεις του προϋπολογισμού εξόδων του σε 

βάρος των οποίων θα ενεργούνται πληρωμές δαπανών από την πάγια 
προκαταβολή. 

Κατά τα λοιπά ισχύει η κοινή απόφαση Δ4α/16914/85/ 
31.1.86. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 15 Οκτωβρίου 1990 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΑΝΑΠΛΗΡΩΤΗΣ 

ΟΙΚΟΝΟΜΙΚΟΝ ΥΓΕΙΑΣ, ΠΡΟΝ. ΚΑΙ ΚΟΙΝ. ΑΣΦ/ΣΕΟΝ 

ΠΑΝ. ΔΕΛΗΜΗΤΣΟΣ Γ. ΣΟΥΡΛΑΣ. 

-♦ ' 

Αριθ. Α3β/Φ.15/14560 (9) 

Αναπροσαρμογή τιμολογίου του ημερήσιου νοσηλίου των ιδιωτικών 

κλινικών. 

Η ΥΠΟΥΡΓΟΣ 

ΥΓΕΙΑΣ - ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις α) του άρθρου 7 του Ν. 4169/61 όπως τροποποιή¬ 
θηκε και συμπληρώθηκε με τις διατάξεις του άρθρου 13 του Ν. 
1140/81 και του άρθρου 7 του Ν. 1397/83, β) του άρθρου 13 παρ. 3 
του Ν. 1140/81 γ) του άρθρου 41 του Ν. 1902/90. 

2) Την αριθ. 23 της 73ης 0λομέλειας/10.5.90 Απόφαση της Επι¬ 
τροπής Τιμών και Εισοδημάτων. 

3) Την αριθ. Α3β/Φ. 15/12129/90 (ΦΕΚ 545/Β/κοινή απόφαση 
Υπουργών Υγείας - Πρόνοιας και Κοιν. Ασφαλίσεων και Οικονομικών. 

4. Την αριθ. 108/4.10.90 απόφαση του Δ.Σ, του ΟΓΑ, αποφασί¬ 
ζουμε: 

1. Καθορίζουμε το ενιαίο τιμολόγιο του Ημερήσιου νοσήλιου που κα¬ 
ταβάλει ο ΟΓΑ στις ιδιωτικές Κλινικές ως εξής: 

α. Νοσήλιο Γ' θέσης Ιδιωτικών Νευροψυχιατρικών, Φυματιολογικών 
και Γενικών Κλινικών της Χώρας: 2.900 δρχ. 

β. Νοσήλιο προώρων βρεφών που νοσηλεύονται σε ειδικούς θαλά¬ 
μους: 4.800 δρχ. Εφάπαξ κάλυψη της δαπάνης του οξυγόνου που κα¬ 
ταναλώνεται κατά την διάρκεια νοσηλείας του προώρου βρέφους σε ειδι¬ 
κούς θαλάμους, 860 δρχ. 

γ. Νοσήλιο Γ’ θέσης των Κέντρων Αναπνευστικής. Ανεπάρκειας και 
ανάνυψης για όσους νοσηλεύονται για οξεία αναπνευστική οινεπάρκεια 
6.750 δρχ. και για όσους νοσηλεύονται για χρόνια αναπνευστική ανε¬ 
πάρκεια 5.030 δρχ. 

2. Η παρούσα ισχύει αναδρομικά από 1ης Ιανουάριου 90 όπως και η 

αριθ Α3β/Φ.15/12129/90 κοινή υπουργική απόφαση (ΦΕΚ 545 
τ.ΕΓ 90). * 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 1 Νοεμβρίου 1990 

Η ΥΠΟΥΡΓΟΣ 

Μ. ΓΙΑΝΝΑΚΟΥ - ΚΟΥΤΣΙΚΟΥ 

-♦- 

Αριθ. Α4/569 (10) 

Τροποποίηση της αριθμ. Δ4/564 ΠΕ, 576 ΠΕ/1.3.1990 απόφασης 

ΥΠΕΠΘ. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 56 του Ν. 1566/1985 ΦΕΚ 167. 

2. Την αριθμ. Δ4/564 ΠΕ 576 ΠΕ/1.3.1990 ΦΕΚ 207 τ. Β 1 / 
29.3.90 απόφασή μας. 

3. Το αριθμ. 835/6.9.90 έγγραφο της Διεύθυνσης Πρωτοβάθμιας 
Εκπαίδευσης Αρκαδίας. 

4. Την αριθμ. Η/2871/30.4.90 Υπουργική απόφαση «ανάθεση αρ¬ 
μοδιοτήτων στους υφυπουργούς κλπ.» (ΦΕΚκ 296 τ. Β'/4.5.90, απο¬ 
φασίζουμε: 

Τροποποιούμε την αριθμ. Δ4/564 ΠΕ, 576 ΠΕ/1.3.1990 από¬ 
φασή μας (ΦΕΚ 207 τ. Β'/29.3.90) ως εξής: 


α) Από την αρμοδιότητα της Διεύθυνσης Πρωτοβάθμιας Εκπαίδευ¬ 
σης Νομού Αρκαδίας αφαιρούνται το δημοτικό σχολείο και Νηπιαγω¬ 
γείο Καστρίου και προστίθενται στην αρμοδιότητα του 2ου Γραφείου 
Πρωτοβάθμιας Εκπαίδευσης Αρκαδίας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 1 Νοεμβρίου 1990 

Ο ΥΦΥΠΟΥΡΓΟΣ 

ΒΑΣ. ΜΠΕΚΙΡΗΣ 
—--♦- 

Αριθ. Β1/667 (11) 

Μετονομασία του Τομέα Κοινωνικής Μορφολογίας και Ανθρωπολογίας 

του Τμήματος Κοινωνιολογίας του Παντείου Πανεπιστημίου Κοινω¬ 
νικών και Πολιτικών Επιστημών. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

1 

Έχοντας υπόψη: / 

1. Τις διατάξεις του άρθρου 6 παρ. 4 του ν. 1268/82 (Α/87) όπως 
τροποποιήθηκε και συμπληρώθηκε με το άρθρο 48 παρ. 1 εδ. (στ') του 
ν. 1404/83 (Α' 173). 

2. Την απόφαση Η/2871/90 «Ανάθεση αρμοδιοτήτων στους Υφυ¬ 
πουργούς Εθνικής Παιδείας και θρησκευμάτων Βασίλειο Μπεκίρη και 
Καλλιόπη (Κέλλυ) Μπουρδάρα» (Α 296). 

3. Τη γνώμη της Γενικής Συνέλευσης του Τμήματος Κοινωνιολο- 
γίας του Πάντειου Πανεπιστημίου Κοινωνικών και Πολιτικών Επιστη¬ 
μών (συνεδρίαση 31.5.90), αποφασίζουμε: 

Ο Τομέας Κοινωνικής Μορφολογίας και Ανθρωπολογίας του Τμή¬ 
ματος Κοινωνιολογίας του Παντείου Πανεπιστημίου Κοινωνικών και 
Πολιτικών Επιστημών που προβλέπεται από την Υπουργική απόφαση 
Β1/688/22.7.85 (Β' 555) μετονομάζεται σε Τομέα Κοινωνικής Μορ¬ 
φολογίας με τα εξής επί μέρους γνωστικά (αντικείμενα: 

Αστεακή Κοινωνιολογία, Κοινωνιολογία της «ανάπτυξης και της οι¬ 
κονομίας, Αγροτική Κοινωνιολογία, Κοινωνική δημογραφία. Κοινω¬ 
νική ανθρωπολογία, Κοινωνιολογία της Παιδείας, Κοινωνιολογία των 
Ιδεολογικών πρακτικών και σημαινουσών δομών, Εφαρμοσμένη Κοι- 
νωνιολογία. Μέθοδοι - τεχνικές (Κοινωνιολογική έρευνα - Κοινωνική 
στατιστική). 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 30 Οκτωβρίου 1990 

Η ΥΦΥΠΟΥΡΓΟΣ 

ΚΑΛΛΙΟΠΗ Α. ΜΠΟΥΡΔΑΡΑ 
-♦- 

Αριθ. Φ. 124/159/Β2 4288 (12; 

Διόρθωση της Β2/261/29.6.90 απόφασης ΥΠΕΠΘ. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

Έχοντας υπόψη τις διατάξεις: 

1. Του άρθρου 13 παρ. 9 του Ν. 1268/82 «για τη δομή και τη λει¬ 
τουργία των Ανωτάτων εκπαιδευτικών ιδρυμάτων» όπως συμπληρώ¬ 
θηκε με την παρ. 6 του άρθρου 48 του Ν. 1404/83. 

2. Το αριθμ. 459/2.11.83 Π. Δ/γμα (ΦΕΚ 175/29.11.83 τΑ) 

3. Τα αριθμ. 14874/632/6/87, 11527/507/10.5.88 έγγραφα 
του Ελεγκτικού Συνεδρίου. 

4. Του άρθρου 9 παρ. 3 του ν. 1835/89 (ΦΕΚ 76/14.3.89 τΑ) 

5. Την αριθ. 2871/30.4.90 απόφαση ανάθεσης αρμοδιοτήτων στην 
Υφυπουργό του ΥΠΕΠΘ (ΦΕΚ 296/90 τ. Β) 

6. Την από 11/9/90 αίτηση του I. Μεταξόπουλου, αποφασί¬ 
ζουμε: 

Διορθώνουμε την αριθμ. Β2/261/29.6.90 (ΦΕΚ 466/23.7.90 τ. 
Β) απόφασή μας που αφορά στην άδεια κατοχής β' θέσης του Ιωάννη 
Μεταξόπουλου, επίκουρου καθηγητή του τμήματος Γεωργικής Ανά¬ 
πτυξης του Γεωργικού Πανεπιστημίου Αθηνών στην Αγροτική Τράπεζα 
Ελλάδας, ως προς το, μέρος που αφορά το χρονικό διάστημα και ορί- 

ζουμε ότι η άδεια ισχύει μέχρι 21/5/90, ημερομηνία αποχώρησής τοο 
από την ΑΤΕ. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 1 Νοεμβρίου 1990 

Η ΥΦΥΠΟΥΡΓΟΣ 

ΚΑΛΛΙΟΠΗ Α. ΜΠΟΥΡΔΑΡΑ 
--*- 

Αριθ. 40610/4340 (13) 

Αύξηση κομίστρων λεωφορείων της Ολυμπιακής Αεροπορίας. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του άρθρου 11 παρ. 1 της από 30.6.56 Σύμβασης 
μεταξύ του Δημοσίου και της Ολυμπιακής Αεροπορίας Α.Ε. που κυρώ¬ 
θηκε με το Ν.Δ. 3560/1956. 

2. Το με αριθμό πρωτ. 27102/2952/11.7.90 έγγραφό μας πρός 
την Επιτροπή Τιμών και Εισοδημάτων, με το οποίο διαβιβάσαμε σχε¬ 
τικό αίτημα της Ο.Α. για αναπροσαρμογή των κομίστρων της. 

Την με αριθμό 1428/11.10.1990 απόφαση της Επιτροπής Τιμών 
και Εισοδημάτων, αποφασίζουμε: 

Εγκρίνουμε την αύξηση της τιμής των κομίστρων των λεωφορείων 
της Ολυμπιακής αεροπορίας, όπως κατωτέρω αναλυτικά αναφέρο- 
νται: 

1. ΕΤΑΙΡΙΚΑ ΛΕΩΦΟΡΕΙΑ 

Μεταξύ αεροδρομίου Απόσταση Κόμιστρο 

και αφετηρίας Σε χιλ/τρα σε δρχ. 


Αθήνας 

12 

150 

Αλεξανδρούπολης 

8 

150 

Ζακύνθου 

6 

100 

Ηρακλείου 

5 

100 

Θεσσαλονίκης 

16 

200 

Ιωαννίνων 

5 

100 

Καβάλας 

32 

350 

Καρλοβασίου 

37 

500 

Καρπάθου 

16 

250 

Καστοριάς 

12 

200 

Κέρκυρας 

2 

100 

Κομοτηνής 

74 

600 


Κω 

25 

350 

Λήμνου 

22 

350 

Μαστιχαρίου 

6 

150 

Μυκόνου 

4 

100 

Μυτιλήνης 

8 

150 

Πρέβεζας 

7 

150 

Ρέθυμνου 

67 

650 

Ρόδου 

16 

250 

Σάμου 

17 

250 

Σαντορίνης 

7 

150 

Σκιάθου 

6 

100 

Χανιών 

16 

200 

2. 

ΜΙΣΘΩΜΕΝΑ ΛΕΩΦΟΡΕΙΑ 


Καλαμάτας 

9 

150 

Κεφαλληνίας 

9 

150 

Πάρου 

15 

3. ΜΙΣΘΩΜΕΝΑ ΤΑΞΙ 

200 

Βόλου 

28 

500 

Ποταμού(Κυθήρων) 

10 

250 

Χώρας(Κυθήρων) 

23 

300 

Κοζάνης 

5 

100 

Λάρισας 

3 

150 

Χίου 

4 

150 


Οι τιμές αυτές θα ισχύσουν από 15 Νοεμβρίου 1990. 

Η Ο.Α. να λάβει τα αναγκαία μέτρα για να μηδενιστεί σταδιακά το 
έλλειμμα από τη δραστηριότητα αυτή. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 2 Νοεμβρίου 1990 

Ο ΥΠΟΥΡΓΟΣ 

ΝΙΚΟΛΑΟΣ ΑΝ. ΓΚΕΛΕΣΤΑΘΗΣ 
--Η♦-. 

ΔΙΟΡ ΘΩΣΕΙΣ ΣΦΑΛΜ ΑΤΩΝ 

(14) 

Στην Υπουργική απόφαση Φ.141.5/Β3/3339/24.9.90 που δημο- 
σιεύθηκε στο ΦΕΚ 658/17.10.90 τ.Β' σχετικά με τον ορισμό μελών 
του Διοικητικού Συμβουλίου του ΔΙΚΑΤΣΑ γίνεται διόρθωση σφάλμα¬ 
τος μόνο ως προς το Πανεπιστήμιο που ανήκει .ο καθηγητής Γεώργιος 
Κατσιάρης του Πανεπιστημίου Πατρών, δηλαδή αντί του λανθασμένου 
«Πανεπιστημίου Αθηνών» στο σωστό «Πανεπιστήμιο Πατρών». 

(Από το ΥΠΕΠΘ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Κσποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕΙΕΧ 

22.3211 ΥΡΕΤ ΘΗ 

λειτουργούν καθημερινά από 8.00’ έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Κσποδιστρίου 25 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 · 


Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 30. Από 9 σελίδες μέχρι 16 δρχ. 40, από 17 έως 24 δρχ. 50 

Από 25 σελίδες και πάνω η τιμή πώλησης κάθε φύλλου (θσέλιδου ή μέρους αυτού) αυξάνεται κατά 20 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) 1 

Ία 

το Τεύχος Α' 

Δρχ. 

8.500 

β) 

» 

» 

» 

Β' 

» 

12.500 

V) 

» 

» 

» 

Τ' 

» 

5.000 

δ) 

» 

» 

» 

Δ' 

. » 

12.000 

ε) 

» 

» 

» 

Αναπτυξιακών Πράξεων 

» 

9.500 

στ) 

» 

» 

» 

Ν.Π.Δ.Δ. 

» 

.5.000 

ζ) 

» 

» 

» 

ΠΑΡΑΡΤΗΜΑ 

» 

3.000 

η) 

» 

» 

» 

Δελτ. Εμπ.& Βιομ. Ιδ. 

» 

6.000 

θ) 

» 

» 

» 

Αν. Ειδικού Δικαστηρίου 

» 

1.500 

ι) 

» 

» 

» 

Α.Ε. & Ε.Π.Ε. 

» 

25.000 

ια) 1 

Για 

όλα 

τα Τεύχη 

» 

55.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υηέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 425 

» 625 

» 250 

» 600 

» 475 

» 250 

» 150 

» 300 

» 75 

» 1.250 

» 2.750 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

















